b"\n_START_ARTICLE_\nAntoni Maria Marcet i Poal\n_START_SECTION_\nAportacions destacables\n_START_PARAGRAPH_\nIngress\xc3\xa0 en el noviciat del monestir el 24 de febrer de 1894, quatre anys m\xc3\xa9s tard que el seu germ\xc3\xa0 Adeodat Marcet Poal (1875-1964)_NEWLINE_L'any 1906 inici\xc3\xa0 la Revista Montserratina, de la qual fou redactor i administrador. Amb la col\xc2\xb7laboraci\xc3\xb3 de Bonaventura Ubach, Gregori Maria Sunyol i d'altres, feu possible l'aparici\xc3\xb3 de la B\xc3\xadblia de Montserrat. Restaur\xc3\xa0 la impremta del monestir (1918) i impuls\xc3\xa0 diverses publicacions, com ara Analecta Montserratensia._NEWLINE_Promogu\xc3\xa9 l'\xc3\xbas del catal\xc3\xa0 tant com a llengua de relaci\xc3\xb3 dins el monestir com en la consideraci\xc3\xb3 del catal\xc3\xa0 com a llengua de cultura habitual._NEWLINE_Cre\xc3\xa0 pr\xc3\xa0cticament l'actual biblioteca del monestir i contribu\xc3\xad efica\xc3\xa7ment en la reconstrucci\xc3\xb3 material del santuari, amb la col\xc2\xb7laboraci\xc3\xb3 de Puig i Cadafalch._NEWLINE_Patrocin\xc3\xa0 el primer Congr\xc3\xa9s Lit\xc3\xbargic de Montserrat, del 1915, que supos\xc3\xa0 per a l'Esgl\xc3\xa9sia catalana un revifament de la lit\xc3\xbargia i un apropament als corrents innovadors centreeuropeus de l'\xc3\xa8poca. Debilitat pels anys de treball, el 1941 deman\xc3\xa0 un coadjutor i la comunitat eleg\xc3\xad\xc2\xa0Aureli Maria Escarr\xc3\xa9 i Jan\xc3\xa9. El seu cos reposa a la cripta de la bas\xc3\xadlica montserratina, en un sarc\xc3\xb2fag esculpit per Joan Rebull (1951)._NEWLINE_L'any 1931 celebr\xc3\xa0 el nov\xc3\xa8 centenari de la fundaci\xc3\xb3 del monestir, que coincid\xc3\xad amb el cinquantenari de la coronaci\xc3\xb3 de la Mare de D\xc3\xa9u de Montserrat com a patrona de Catalunya._NEWLINE_Inaugur\xc3\xa0 els museus montserratins i restaur\xc3\xa0 l'esgl\xc3\xa9sia rom\xc3\xa0nica de Santa Cec\xc3\xadlia."